**Arkitema tildeles anerkendt pris for indretning af callcenter for Kinas største bank**  
  
**ICBC er ikke bare Kinas største bank, men verdens største bank. Nu har Arkitema modtaget en pris for den bedste kontorindretning af callcentret i Beijing. Prisen, der uddeles af Asia Pacific Interior Design Awards, er en anerkendt pris i Kina. I juryen sidder bl.a. redaktøren af det hollandske designtidsskrift Frame.**  
  
**Bedste kontorindretning**  
Partner Bendt Almvig var i Beijing for at modtage prisen og blev mødt af en rød løber, masser af mennesker og fik overrakt en imponerende statuette.  
Arkitemas indretning af callcentret fordeler sig på tre etager på i alt 60.000 m2. 3000 medarbejdere nyder godt af miljøet, der veksler mellem cellekontorer og møderum - og som sågar indeholder et medarbejderhotel. Farven rød går igen i indretningen ligesom cirkulære mødebokse som pejlemærker i de store åbne kontormiljøer kendetegner den moderne, skandinavisk enkle indretning.  
Indretningen er lavet i en eksisterende bygning med mødelokaler og direktørkontorer på de øverste etager.  
  
**Data**  
Bygherre: ICBC – verdens største bank  
År: 2011  
Indretning: Arkitema  
Underrådgiver: BCEL  
Omfang: 60.000 m2 fordelt på tre etager  
Præmiering: Asia Pacific Interior Design Awards 2012 Best Interior Office